Na osnovu člana 33 stav 7 Zakona o uređenju tržišta poljoprivrednih proizvoda („Službeni list CG“ br. 51/17), a u vezi sa članom 3 Pravilnika o postupku i uslovima za raspodjelu preferencijalnih carinskih kvota za uvoz poljoprivrednih proizvoda („Službeni list CG“ br. 2/19, 116/21), Ministarstvo poljoprivrede, šumarstva i vodoprivrede **objavljuje**

**JAVNI POZIV**

**ZA RASPODJELU UVOZNIH PREFERENCIJALNIH CARINSKIH KVOTA ZA POLJOPRIVREDNE PROIZVODE PREMA POTVRĐENOM ZAKONU O RATIFIKACIJI SPORAZUMA O STABILIZACIJI I PRIDRUŽIVANJU IZMEĐU EVROPSKIH ZAJEDNICA I NJIHOVIH DRŽAVA ČLANICA, S JEDNE STRANE I REPUBLIKE CRNE GORE, S DRUGE STRANE**

**I**

Pozivaju se zainteresovana pravna lica registrovana za obavljanje spoljnotrgovinske djelatnosti (u daljem tekstu: uvoznik) da zahtjev za raspodjelu uvoznih preferencijalnih carinskih kvota za poljoprivredne proizvode prema potvrđenom Zakonu o ratifikaciji sporazuma o stabilizaciji i pridruživanju između Evropskih zajednica i njihovih država članica, s jedne strane i Republike Crne Gore, s druge strane, dostave od 8. novembra 2021. godine do 1. decembra 2021. godine.

**II**

Proizvodi koji su predmet raspodjele kvota i količina kvota:

**Tabela broj 1: Predmet raspodjele kvota**

|  |  |  |  |
| --- | --- | --- | --- |
| **Naziv proizvoda** | **Šifra kvote** | **Tarifna oznaka proizvoda** | **Količina** |
| Pileće meso | 090060 | 02071190, 02071290, 02071310, 02071330, 02071360, 02071399, 02071410, 02071430, 02071450, 02071460, 02071499 | 500 t |
| Prerađevine od mesa | 090062 | 16022090, 16023211, 16023219, 16023230, 16023290, 16024110, 16024915, 16024930, 16025031, 16025095 | 130 t |
| Mineralna voda i gazirana voda | 090065 | 220110 | 240.000 lit |
| Obična prirodna voda u ambalaži | 090066 | 2201900010 | 430.000 lit |
| Voda, uključujući mineralnu vodu i gaziranu vodu sa dodatkom šećera | 090067 | 2202 | 810.000 lit |
| Kvalitetno pjenušavo vino,  Vino od svježeg grožđa | 090006 | 220410  220421 | 3.500 hl |

Posebne napomene za ovaj poziv su:

* Zahtjev na obrascu 1 se podnosi za jednu šifru kvote i izražava se u mjernoj jedinici predmetne kvote.
* Uvoznik ne može dostaviti **više od jednog zahjteva** za istu šifru kvote.
* Uvoznici dostavljaju popunjen obrazac zahtjeva i neophodnu dokumentaciju na sljedeću adresu: **Ministarstvo poljoprivrede, šumarstva i vodoprivrede, Moskovska br.101, 81000 Podgorica (pisarnica Direktorata za plaćanje).**

Novina u ovom pozivu u odnosu na prethodne godine je ta što se dostavlja:

* Originalni dokument o sredstvima osiguranja (u daljem tekstu: **bankarska garancija**), naplativu na prvi poziv koja mora biti važeća do 1. marta 2023. godine, u iznosu od **10%** procijenjenog iznosa zahtjeva
* Preporuka je da uvoznici odmah otpočnu sa dobavljanjem ovog dokumenta, jer obrada zahtjeva u bankama u zavisnosti od visine garancije i likvidnosti firme traje od par dana do 3 nedjelje.

**Prilog:** Javni poziv za raspodjelu uvoznih preferencijalnih kvota definisanih SSP-om

Prilozi